CELEX: 22011D0003
Language: lt
Date: 1297382400000
Title: 2011 m. vasario 11 d. EEE jungtinio komiteto sprendimas Nr. 3/2011, kuriuo iš dalies keičiamas EEE susitarimo XIV priedas (Konkurencija)

7.4.2011   
            
            
               LT
            
            
               Europos Sąjungos oficialusis leidinys
            
            
               L 93/32
            
         EEE JUNGTINIO KOMITETO SPRENDIMAS
   Nr. 3/2011
   2011 m. vasario 11 d.
   kuriuo iš dalies keičiamas EEE susitarimo XIV priedas (Konkurencija)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XIV priedas buvo iš dalies pakeistas 2010 m. gruodžio 10 d. EEE jungtinio komiteto sprendimu Nr. 130/2010 (1).
            
         
               (2)
            
            
               Į Susitarimą turi būti įtrauktas 2010 m. gruodžio 14 d. Komisijos reglamentas (ES) Nr. 1217/2010 dėl Sutarties dėl Europos Sąjungos veikimo 101 straipsnio 3 dalies taikymo tam tikrų rūšių mokslinių tyrimų ir technologijų plėtros susitarimams (2).
            
         
               (3)
            
            
               Į Susitarimą turi būti įtrauktas 2010 m. gruodžio 14 d. Komisijos reglamentas (ES) Nr. 1218/2010 dėl Sutarties dėl Europos Sąjungos veikimo 101 straipsnio 3 dalies taikymo tam tikrų rūšių specializacijos susitarimams (3).
            
         
               (4)
            
            
               Komisijos reglamentai (EB) Nr. 2658/2000 (4) ir (EB) Nr. 2659/2000 (5), kurie buvo įtraukti į Susitarimą, nustojo galioti 2010 m. gruodžio 31 d., todėl turi būti išbraukti iš Susitarimo,
            
         NUSPRENDĖ:
   1 straipsnis
   Susitarimo XIV priedas iš dalies keičiamas taip:
   
               1.
            
            
               6 punkto (Komisijos reglamentas (EB) Nr. 2658/2000) tekstas pakeičiamas taip:
               „32010 R 1218: 2010 m. gruodžio 14 d. Komisijos reglamentas (ES) Nr. 1218/2010 dėl Sutarties dėl Europos Sąjungos veikimo 101 straipsnio 3 dalies taikymo tam tikrų rūšių specializacijos susitarimams (OL L 335, 2010 12 18, p. 43).“
            
         
               2.
            
            
               7 punkto (Komisijos reglamentas (EB) Nr. 2659/2000) tekstas pakeičiamas taip:
               „32010 R 1217: 2010 m. gruodžio 14 d. Komisijos reglamentas (ES) Nr. 1217/2010 dėl Sutarties dėl Europos Sąjungos veikimo 101 straipsnio 3 dalies taikymo tam tikrų rūšių mokslinių tyrimų ir technologijų plėtros susitarimams (OL L 335, 2010 12 18, p. 36).“
            
         2 straipsnis
   
      Europos Sąjungos oficialiojo leidinio EEE priede skelbtini reglamentų (ES) Nr. 1217/2010 ir Nr. 1218/2010 tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2011 m. vasario 12 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (6). Jis taikomas nuo 2011 m. sausio 1 d.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. vasario 11 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 85, 2011 3 31, p. 14.
   
      (2)  OL L 335, 2010 12 18, p. 36.
   
      (3)  OL L 335, 2010 12 18, p. 43.
   
      (4)  OL L 304, 2000 12 5, p. 3.
   
      (5)  OL L 304, 2000 12 5, p. 7.
   
      (6)  Konstitucinių reikalavimų nenurodyta.